โบรกฯ เชียร์ “ซื้อ” XO เป้า 15.30 บ. รับอานิสงส์โควิด หนุนกำไรโตไม่ยั้ง!
โบรกฯ เชียร์ “ซื้อ” XO เป้า 15.30 บ. รับอานิสงส์โควิด หนุนกำไรโตไม่ยั้ง!
โบรกฯ เชียร์ “ซื้อ” XO เป้า 15.30 บ. รับอานิสงส์โควิด หนุนกำไรโตไม่ยั้ง!
4 ม.ค. 2564

บล.โนมูระ พัฒนสิน ระบุในบทวิเคราะห์ ประเมินราคาเป้าหมายหุ้นบริษัท เอ็กโซติค ฟู้ด จำกัด (มหาชน) หรือ XO ที่ 15.30 บาทต่อหุ้น คาดกำไรไตรมาส 4/63 ยังเติบโตแรงเมื่อเทียบจากปีก่อน และแนวโน้มยังดีมากในไตรมาส 1/64 ลุ้น New High จากคำสั่งซื้อยังสูง จากผลกระทบของ COVID-19 และเหตุผลด้านเศรษฐกิจ (Cost saving) ที่มีแนวโน้มฟื้นตัวช้า ยิ่งทำให้กระแสการประกอบอาหารเองเป็น พฤติกรรมใหม่ที่ยั่งยืน
ทั้งนี้มองกำไรเติบโตแรงเมื่อเทียบจากปีก่อน ไปอย่างน้อย 2 ไตรมาส และตลาดมีโอกาสปรับประมาณการเพิ่ม ประกอบกับภาพระยะยาวได้ประโยชน์จากพฤติกรรมประกอบอาหารเองมากขึ้น
ส่วน นักวิเคราะห์ บล.กรุงศรี ระบุในบทวิเคราะห์ แนะนำ “ซื้อ” หุ้น XO ราคาเป้าหมาย Consensus ที่ 14.60 บาทต่อหุ้น โดยคาดกำไรไตรมาส 4/63 โตต่อเนื่องจาก ยอดขายซอลและผลิตภัณฑ์ปรุงรสเพิ่มขึ้นรับอานิสงส์ work from home และเกิดไวรัส Covid-19 ระบาดรอบ 2 ในยุโรป (Second wave)
ด้าน นักวิเคราะห์ บล.คันทรี่ กรุ๊ป ระบุในบทวิเคราะห์ แนะนำ “ซื้อ” หุ้น XO ราคาเป้าหมาย 14.20 บาทต่อหุ้น โดยแนวโน้มไตรมาส 4/63 ยังคาดจะเห็นการเติบโตเมื่อเทียบจากปีก่อน ตามคำสั่งซื้อที่เข้ามาต่อเนื่อง อย่างไรก็ตามคาดชะลอตัว เมื่อเทียบจากไตรมาสก่อน เนื่องจากลูกค้าถูกผู้ขนส่งเลื่อนการจองตู้เพื่อขนส่งสินค้าออกไป แต่ทั้งนี้คาดว่ารายได้จะกลับมาปรับตัวเพิ่มขึ้นอีกครั้งในช่วงไตรมาส 1/64 ตามการ Lock Down ที่จะหนุนอุปสงค์สินค้าของบริษัท
ขณะเดียวกัน นักวิเคราะห์ บล.ฟินันเซีย ไซรัส ระบุในบทวิเคราะห์ แนะนำ “ซื้อ” หุ้น XO ราคาเป้าหมาย 11.60 บาท คาดกำไรไตรมาส 4/63 ลดลงเมื่อเทียบจากไตรมาสก่อน เพราะ Low Season และขาดแคลนเรือขนส่งชั่วคราว แต่เติบโตสูงเมื่อเทียบจากปีก่อน เพราะฐานปีก่อนต่ำ
ทั้งนี้อยู่ระหว่างขยายช่องทางการขายในแต่ละประเทศเพิ่มขึ้น ทั้งขยาย outlet ใน Modern trade ขยายช่องทาง Online ในตลาดจีน โดยเน้นขยายไปกับ Distributor รายเดิมในยุโรปและจีน ผู้บริหารตั้งเป้ายอดขายปีหน้าโต 10-15% หากทำได้ตามเป้า จะเป็น upside ต่อประมาณการของเราที่คาดกำไรปีหน้า -23% เพราะฐานปีนี้สูง